Komission päätös,

tehty 20 päivänä joulukuuta 2000,

kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti tehdyn päätöksen 2000/159/EY muuttamisesta

(tiedoksiannettu numerolla K(2000) 3992)

(ETA:n kannalta merkityksellinen teksti)

(2001/31/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY(1) ja erityisesti sen 29 artiklan,

ottaa huomioon terveyttä ja eläinlääkinnällisiä tarkastuksia koskevista ongelmista nautaeläinten, lampaiden, vuohien ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(2), sellaisena kuin se on viimeksi muutettuna direktiivillä 97/79/EY(3), ja erityisesti sen 3 artiklan,

sekä katsoo seuraavaa:

(1) Eläinperäisissä tuotteissa oleviin jäämiin liittyy kansanterveydellinen näkökanta. Tämän vuoksi näissä tuotteissa olevia jäämiä koskevat suunnitelmat on hyväksyttävä ja saatettava ajan tasalle säännöllisin väliajoin.

(2) Kunkin vuoden 31 päivä maaliskuuta on asetettu neuvoston direktiivin 96/23/EY 8 artiklan 3 kohdassa määräajaksi kolmansille maille toimittaa komissiolle kyseisen vuoden valvontasuunnitelmat ja edellisen vuoden tulokset.

(3) Sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyssä neuvoston päätöksessä 95/408/EY(4) vahvistetaan edellytykset kolmansien maiden hyväksytyistä laitoksista tehtyjen luetteloiden muuttamiseksi.

(4) Kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti 8 päivänä helmikuuta 2000 tehdyn komission päätöksen 2000/159/EY(5) liitteessä luetellaan ne kolmannet maat, jotka ovat esittäneet suunnitelman ja vahvistaneet samalla direktiivin 96/23/EY liitteessä I tarkoitettujen jäämä- ja aineryhmien valvonnan osalta tarkoitetut takeet. Jos tällaisia takeita ei ole tarjottu, päätöksellä 95/408/EY vahvistetut luettelot olisi muutettava päätöksen 2000/159/EY liitteen muutosten mukaisesti.

(5) Eräät kolmannet maat ovat toimittaneet komissiolle jäämiä koskevat valvontasuunnitelmansa ja niistä saadut tulokset, mutta arviointi, täydentävät tiedot ja lisäselvitykset ovat tarpeen. Ennen lisäarviointien tekemistä nämä kolmannet maat voidaan säilyttää kolmansien maiden jäämiä koskevien suunnitelmien väliaikaisesta hyväksymisestä direktiivin 96/23/EY mukaisesti tehdyn päätöksen 2000/159/EY liitteessä.

(6) Jotkut kolmannet maat eivät ole esittäneet komissiolle jäämiä koskevia valvontasuunnitelmiaan tai niistä saatuja tuloksia tai ovat esittäneet täysin riittämättömät takeet. Direktiivin 96/23/EY 29 artiklan mukaisesti nämä kolmannet maat olisi poistettava väliaikaisesti päätöksen 2000/159/EY liitteestä.

(7) Jotkut kolmannet maat eivät ole esittäneet jäämiä koskevia valvontasuunnitelmiaan tai niistä saatuja tuloksia, koska ne vievät ainoastaan sellaisia elintarvikkeita, jotka on saatu sellaisista muista kolmansista maista peräisin olevista raaka-aineista, joiden katsotaan täyttävän väliaikaisesti direktiivin 96/23/EY vaatimukset. Jos toimivaltaiset viranomaiset voivat varmentaa raaka-aineen alkuperän, näitä kolmansia maita ei pitäisi poistaa väliaikaisesti päätöksen 2000/159/EY liitteestä ja vastaavat laitokset olisi säilytettävä neuvoston päätöksen 95/408/EY mukaisesti laadituissa väliaikaisissa luetteloissa.

(8) Kuten direktiivissä 96/23/EY täsmennetään, ne kolmannet maat, jotka haluavat viedä yhteisöön ihmisravinnoksi tarkoitettuja eläinperäisiä tuotteita, voivat milloin tahansa esittää jäämiä koskevat valvontasuunnitelmansa komission hyväksyttäväksi. Jos nämä jäämiä koskevat valvontasuunnitelmat hyväksytään, kolmas maa olisi lisättävä päätöksen 2000/159/EY liitteeseen.

(9) Eläinten suolissa voi olla direktiivin 96/23/EY soveltamisalaan kuuluvia jäämiä. Suolissa oleviin jäämiin liittyvistä mahdollisista turvallisuusnäkökohdista on pyydetty tieteellistä lausuntoa. Ennen tämän lausunnon saamista on pyydetty erityistakeita ainoastaan suolia Euroopan yhteisöön vieviltä kolmansilta mailta. Tällä välin nämä kolmannet maat säilytetään väliaikaisesti päätöksen 2000/159/EY liitteessä.

(10) Lopullinen luettelo maista, joiden katsotaan täyttävän direktiivin 96/23/EY vaatimukset, laaditaan komissiolle esitettyjen jäämiä koskevien valvontasuunnitelmien täydellisen arvioinnin jälkeen.

(11) Edellä esitetyn perusteella on aiheellista saattaa ajan tasalle kolmansien maiden jäämiä koskevien suunnitelmien väliaikaisesta hyväksymisestä direktiivin 96/23/EY mukaisesti tehdyn päätöksen 2000/159/EY liite. Päätös 2000/159/EY olisi sen vuoksi muutettava vastaavasti.

(12) Tässä päätöksessä säädetyt toimenpiteet ovat pysyvän eläinlääkintä komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 2000/159/EY liite tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 20 päivänä joulukuuta 2000.

Komission puolesta

David Byrne

Komission jäsen

(1) EYVL L 125, 25.5.1996, s. 10.

(2) EYVL L 302, 31.12.1972, s. 28.

(3) EYVL L 24, 30.1.1998, s. 31.

(4) EYVL L 243, 11.10.1995, s. 17.

(5) EYVL L 51, 24.2.2000, s. 30.

LIITE

>TAULUKON PAIKKA>